I dokumentarfilmens intro bliver der brugt mange filmtekniske virkemidler til at fremhæve en pathos baseret dramatiseret fremstilling af omstændighederne omkring Emilie mengs mord. Det væsentligste element er underlægningsmusikken der virker til at være komponeret specifikt til dette formål. Det kan ses ved at musikkens intensitetskurve tilnærmelsesvist følger handlingsforløbets spændingskurve. For eksempel bliver instrumenteringen udbygget når handlingens dramatik opbygges. I forhold til de visuelle elementer er det mest essentielle virkemiddel i introsekvensen farvebehandlingen i montageklippet omkring baggrundshistorien på mordet. I disse klip er farvemætningen nedtone og der er ydermere skruet ned for de røde farver. Dette giver et koldt udtryk i klippene og dette medvirker til to ting: at fremhæve sagens kolde og kyniske natur og at vise med et slags ”visual cue" at man kigger tilbage. I interviewene med Emilies mor er farverne behandlet på en anderledes måde. Her ser man de røde nuancer og der er en hård kontrast der fremhæver detaljerne i hendes ansigt. Dette giver et mere alvorligt udtryk.